उन्होंने इसीलिए कहना शुरू किया कि ‘जिसकी जितनी संख्या भारी, उसकी उतनी हिस्सेदारी’। 52 प्रतिशत लोग, जो पिछड़े वर्ग के लोग हैं, उनके लिए कुछ भी नहीं है। चलो बाबा साहब आंबेडकर के प्रयासों से आरक्षण के नाम पर शेड्यूल कास्ट और शेड्यूल ट्राइब्स को तो नौकरियां मिलीं। कुछ आईएएस बने, आईपीएस भी बने। लेकिन, जो देश का बहुत बड़ा भाग है, जिसको हम ओबीसी कहते हैं, उसके लिए तो कोई बात शुरू ही नहीं हुई। तो उन्होंने कहा कि ‘जिसकी जितनी संख्या भारी, उसकी उतनी हिस्सेदारी’। ‘जो बहुजन की बात करेगा, वह दिल्ली से राज करेगा’।